**0031**

**Мен дауыстап мінажат етуге ұяламын.**

«Мен дауыстап мінажат етуге қатты ұяламын» - деп айтатындар бар. Бір минут күте тұрыңыз! Сіз өзіңіздің сүйікті мейрамханаңыздың бас-аспазына: «Тамаша кешкі ас болды - мен бұрын-соңды көрмеген ең дәмді тамақтарының бірі!» - деп айтқан кезде ұяласыз ба? Сіз: «Бірақ бұл мінажат етумен бірдей емес қой!» - деп айтуыңыз мүмкін. Шынында да, бұл алғыс айту мінжатынан соншалықтай өзгеше нәрсе ме?

Тағам үшін Иемізге алғыс айту мінажаттары, сіз үшін тағам дайындаған адамдарға деген білдіретін ризашылығыңызға ұқсас болуы керек. Кейбір жағдайларда біз мұқтаж адамдар мен науқастар үшін мінажат етеміз, ал басқа жағдайларда бүкіл әлемде жұмыс істеп жатқан миссионерлердің жағдайлары үшін, үкіметтің өркендеуі, барып жүрген қауымдарымыздың өсуі үшін және достарымыз бен туыстарымыздың өміріндегі жетістіктері үшін мінажат етеміз. Бірақ алғыс айту мінажаты мұның бәрінен өзгеше. Тамақтану алдында сіз тек мынаны айтасыз: «Көктегі Әке, маған берген тамағың үшін рахмет!» Осымен болды.

Сіз: «Жақсы, бірақ бұл туралы көпшілік алдында мінажат ету міндетті ме?» - деп сұрауыңыз мүмкін. Исаның тамақ алдында мінажат еткені туралы оқыған кезде, бұл мінажаттардың бәрі Өз ішінен емес, көпшіліктің алдында дауыстап айтылғанын көреміз. Тамақ үшін алғыс айту мінажатында бас иіп, сіз Құдайға деген көзқарасыңыз туралы адамдарға куәлік қалдырасыз.

Айналасындағылардың бәрі оларды тыңдасын деген ниетпен қатты дауыстап мінажат еткен адамдарды кездестіргем. Тіпті температурам да көтеріліп, мен өзімді ыңғайсыз сезіндім – мінажаттың қажет екендігіне сенбегендіктен емес, «шошқалардың алдына інжу лақтырған» сияқты сезілді. Десе де, мен бір мұсылман кісінің сөзсіз, ұялмай Токиодағы әуежай бөлмесінде мінажат ететін төсенішін төсеп жіберіп, дауыстап барлығының көзінше мінажат еткенін көрдім. Оның бойында ешқандай ұялу болған жоқ.

Құдайға дастарқандағы тамағыңыз үшін рахмет айтасыз ба? Егер жоқ болса, неге? Егер сіз сол үшін мінажат етуге ұялатын және өзін ыңғайсыз сезінетін адамдар тобына жататын болсаңыз, онда бұл мәселені өзіңіз үшін тезірек шешетін уақыт келді.